2017. gada 17. oktobrī Rīkojums Nr. 580

Rīgā (prot. Nr. 51 34. §)

**Par civilā eksperta dalību Eiropas Drošības un sadarbības organizācijas**

**speciālajā novērošanas misijā Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilās ekspertes Elīzas Ēlertes (personas kods (ierobežotas pieejamības informācija)) (turpmāk – civilais eksperts) nosūtīšanu dalībai Eiropas Drošības un sadarbības organizācijas speciālajā novērošanas misijā Ukrainā (turpmāk – starptautiskā misija).

2. Saskaņā ar Ministru kabineta 2009. gada 13. janvāra noteikumu Nr. 35 "Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība" (turpmāk – noteikumi) 7.2. apakšpunktu noteikt, ka civilā eksperta dalības laiks starptautiskajā misijā ir no 2017. gada 22. oktobra līdz 2018. gada 31. martam.

3. Ņemot vērā starptautiskās misijas finansēšanas noteikumus, paredzēt, ka:

3.1. saskaņā ar noteikumu 7.3. apakšpunktu un 14. punktu civilajam ekspertam netiek izmaksāta noteikumu 15. punktā minētā piemaksa;

3.2. saskaņā ar noteikumu 14. punktu civilajam ekspertam netiek segti citi noteikumu 16. un 17. punktā minētie izdevumi, izņemot šā rīkojuma 4. punktā minētos izdevumus.

4. Saskaņā ar noteikumu 16.2. apakšpunktu paredzēt, ka civilajam ekspertam sedz veselības apdrošināšanas izdevumus 685*euro* apmērā.

5. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 299 *euro* apmērā šā rīkojuma 4. punktā minēto izdevumu segšanai.

6. Ārlietu ministrijai iesniegt Finanšu ministrijā priekšlikumu likumprojekta "Par valsts budžetu 2018. gadam" un likumprojekta "Par vidēja termiņa budžeta ietvaru 2018., 2019. un 2020. gadam" izskatīšanai Saeimā otrajā lasījumā par finansējuma palielinājumu budžeta programmā 97.00.00 "Nozaru vadība un politikas plānošana" 2018. gadā par 386 *euro* civilā eksperta darbības nodrošināšanai, vienlaikus samazinot finansējumu valsts budžeta resora "74. Gadskārtējā valsts budžeta izpildes procesā pārdalāmais finansējums" programmai 02.00.00 "Līdzekļi neparedzētiem gadījumiem".

Ministru prezidents Māris Kučinskis

Ārlietu ministra vietā –

labklājības ministrs Jānis Reirs